CELEX: 62021CN0247
Language: el
Date: 2021-04-20 00:00:00
Title: Υπόθεση C-247/21: Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 20 Απριλίου 2021 — Luxury Trust Automobil GmbH

5.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/9
            
         
      Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 20 Απριλίου 2021 — Luxury Trust Automobil GmbH
      (Υπόθεση C-247/21)
      (2021/C 263/12)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgerichtshof
      
         Διάδικοι στην υπόθεση της κύριας δίκης
      
      
         Αναιρεσείουσα: Luxury Trust Automobil GmbH
      
         Αντίδικος κατ’ αναίρεση δημόσια αρχή: Finanzamt Österreich, Dienststelle Baden Mödling
      
         Προδικαστικά ερωτήματα
      
      
                  1)
               
               
                  Έχει το άρθρο 42, στοιχείο α', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), σε συνδυασμό με το άρθρο 197, παράγραφος 1, στοιχείο γ', της εν λόγω οδηγίας (όπως τροποποιήθηκε με την οδηγία 2010/45/ΕΕ (2)), την έννοια ότι o καθορισμός του λήπτη της παραδόσεως ως υπόχρεου του φόρου συντελείται και με την αναγραφή της ένδειξης «Απαλλασσόμενη ενδοκοινοτική τριγωνική συναλλαγή» στο τιμολόγιο, στο οποίο δεν αναγράφεται ποσό φόρου προστιθέμενης αξίας;
               
            
                  2)
               
               
                  Σε περίπτωση αρνητικής απαντήσεως στο πρώτο ερώτημα:
                  
                              α)
                           
                           
                              Είναι έγκυρη η μεταγενέστερη διόρθωση μιας τέτοιας ενδείξεως επί του τιμολογίου (διά της αναγραφής της ενδείξεως «Ενδοκοινοτική τριγωνική συναλλαγή κατά το άρθρο 25 UStG. Μετατόπιση της οφειλής του φόρου στον αποδέκτη της παροχής»);
                           
                        
                              β)
                           
                           
                              Απαιτείται για το κύρος της διορθώσεως να έχει παραληφθεί το διορθωμένο τιμολόγιο από τον αποδέκτη;
                           
                        
                              γ)
                           
                           
                              Ισχύει η διόρθωση αναδρομικώς από τον χρόνο της αρχικής τιμολογήσεως;
                           
                        
            
                  3)
               
               
                  Έχει το άρθρο 219α της οδηγίας 2006/112 (όπως τροποποιήθηκε με την οδηγία 2010/45 και με το διορθωτικό (3)) την έννοια ότι εφαρμόζονται οι κανόνες τιμολογήσεως του κράτους μέλους του οποίου οι κανόνες θα εφαρμόζονταν σε περίπτωση που δεν έχει (ακόμη) καθορισθεί στο τιμολόγιο ένας «αποκτών» ως υπόχρεος του φόρου, ή μήπως εφαρμόζονται οι κανόνες του κράτους μέλους του οποίου οι κανόνες θα εφαρμόζονταν εφόσον θεωρηθεί ότι είναι έγκυρος ο καθορισμός του «αποκτώντος» ως υπόχρεου του φόρου;
               
            
         (1)  ΕΕ 2006, L 347, σ. 1.
      
         (2)  Οδηγία του Συμβουλίου, της 13ης Ιουλίου 2010, για την τροποποίηση της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας όσον αφορά τους κανόνες τιμολόγησης (ΕΕ 2010, L 189, σ. 1).
      
         (3)  Διορθωτικό της οδηγίας 2010/45 για την τροποποίηση της οδηγίας 2006/112 (ΕΕ 2010, L 299, σ. 46).